**Eesti Mereakadeemia täiendusõppe keskuse tegevuse alused**

1. **Üldsätted**
   1. Täiendusõppe keskus on Eesti Mereakadeemia (edaspidi *EMERA*) koosseisu kuuluv üksus.
   2. Täiendusõppe keskuse nimetus inglise keeles on *Maritime Training Centre*.
   3. Tegevuse alustega sätestatakse täiendusõppe keskuse tegevusvaldkonnad, eesmärgid ja ülesanded, koosseis, struktuur, juhtimine, vara valdamine ning tegevuse finantseerimine.
2. **Tegevusvaldkonnad, eesmärk ja ülesanded**
   1. Täiendusõppe keskuse tegevusvaldkond on „Meremeeste väljaõppe, diplomeerimise ja vahiteenistuse aluste konventsiooni 1978“ koos muudatustega nõuetele vastavate õppekavade alusel täiendusõppe ja muude merendusalaste koolituste, seminaride ning sündmuste loomine, arendamine ja läbiviimine;
   2. Täiendusõppe keskuse eesmärgiks on tagada oma tegevusvaldkonnas EMERA strateegiliste eesmärkide saavutamine.
   3. Täiendusõppe keskuse põhiülesanded on:
      1. teenuse mahu ning iseloomu väljaselgitamine ja planeerimine vastavalt klientide soovidele;
      2. täiendusõppe teenuse osutamine punktis 2.1 nimetatud valdkondades kvaliteedijuhtimissüsteemi sertifikaadi ja Veeteede Ameti poolt väljastatud tegevusloaga tunnustatud tasemel;
      3. õppe-, teadus- ja arendustegevuse toetamine;
      4. koostöö rahvusvaheliste partnerite, riigi- ja kohaliku omavalitsuse, tööandjate ning erialaliitude ja -seltsidega;
      5. täiendusõppeks, seminarideks ja arendustegevuseks vajalike seadmete, kirjanduse, inventari ja muude vahendite tagamine;
      6. muude ülesannete täitmine vastavalt tegevuse alustele ja teistele õigusaktidele.
3. **Struktuur, juhtimine**
   1. Täiendusõppe keskust juhib täiendusõppe keskuse juhataja.
4. **Vara ja finantseerimine**
   1. Täiendusõppe keskuse kasutusse antud vara on ülikooli vara.
   2. Täiendusõppe keskuse vara vallatakse ja kasutatakse kooskõlas EMERA põhimääruse, ülikooli sise-eeskirjade ning tööd reguleerivate teiste dokumentidega.
   3. Täiendusõppe keskusel on eelarve, mis on EMERA eelarve osa. Täiendusõppe keskuse eelarvevahendite käsutajaks on täiendusõppe keskuse juhataja.